《世美堂为戴提学侍御作》
明代·周瑛

世美堂前事，人间能几何。一门三执法，二世十登科。

袍笏床头满，勋名宇内多。晓来看山色，佳气正峨峨。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。